 Saki Crisis: Yorùbá àti Bòròró ń tako ara wọn ẹni tó pa èèyàn Gẹgẹ bi ìròyìn tó tẹ BBC lọwọ, wọn ni ọkùnrin kan ti orúkọ rẹ n jẹ Gurumọ, to jẹ ọmọ bíbí orílẹ-ède Burkina Faso, to sì ti n gbe ìlú Saki fún ọpọlọpọ ọdún, ni àwọn Fulani lọ ṣá ni àdá pa ti wọn si kó ǹkan iní rẹ lọ. Gẹgẹ bi àlàyé ti Alhaji Lateef Adekola ṣe fun BBC Yorùbá ni òwúrọ òní ni pé, ni kété ti àwọn Bororo mẹjọ wa pé àwọn ọmọ òun pa ọkùnrin kan ni wọn ti ja lọ si àgọ ọlọpàá láti lọ fẹjọ sùn ki àwọn Yorùbá tó gbọ pé Bororo ló pa ẹni náà. Àwọn iròyin tì ẹ leè ní ìfẹ síí: Alhaji Adekola sàlàyé pé ni kíá náà ni ọgá ọlọpàá lẹkun naa ti gbé ìgbẹsẹ láti ri pé ọrọ náà ko dá wàhálà sílẹ láàrín ìlú, ọgá ọlọpàá pè ìpàdé, sùgbọn ó ṣe ni láànu pé gbogbo àwọn Bororo ti sálọ. Ọgá ọlọpàá fọwọ si pé ki wọn lọ sin okú, ki a si yanjú ọrọ náà láàrín ara wọn ki ọrọ ma ba bẹyìn yọ. Emi ni mo gbé ọlọpàá ni ọkadà láti lọ maa yajúlé gbogbo àwọn Bororo, sùgbọn a kò bá ẹnikankan nílé. Alhaji Adekola fi kun àlàyé rẹ pé, ní àná ọjọ Aiku ni ìròyìn ń fọn ká pé, àwọn Bororo ti kogun de, ti àwọn sì bẹrẹ si ni gbúròó ìbọn. Àwọn Yorùbá náà sì jáde àlááfíà láti lọ wó ǹkan tó ṣẹlẹ Adekola ni bí àwọn Bororo se mú ọmọ òun ti wọn só mọlẹ,  Wọn yìn nibọn, ìbọn kò ràn, wọn ṣa láda, kò wọlé, ni wọn wa bẹrẹ si ni já ni igi, àti okúta. Ilé ìwòsàn Saki ti kọ ọmọ náà báyìí, wọn ni ki a ma gbe lọ sí Ilọrin nítorí wọn ni egungun tó ti kan lára rẹ ti pọ jù. Alhaji Adekọla ni titi di àsìkò yìí ènìyàn kan ni àwọn bọ pé ó kú, kò sí ẹlòmíràn tó kú ni gbogbo àgbègbè náà. Nínú ọrọ tirẹ, Alhaji Hassan Abdullahi, to jẹ Mogaji Koba sàlàyé pé, kìí ṣe àwọn ni àwọn pa ọkùnrin ti wọn ni ó ku, sàdédé ni àwọn ri nínú okò Kaṣú rẹ tó kú sí. Nínú ọrọ tirẹ, Alhaji Hassan Abdullahi to jẹ Mogaji Koba, tó tún jẹ aṣojú àwọn Bororo ni agbègbè náà sàlàyé pé, kìí ṣe Bororo lo pa ọkùnrin ti wọn ni ó ku , sàdédé ni àwọn ri nínú okò Kaṣú rẹ tó kú sí. Adebunmi Adeyeye: Mo jẹ gbèsè gbọmúléláńtà, ìdí iṣẹ kabúkabú ni mo ti ri san Lẹyìn náà ni àwọn ọlọpàá wa, ti wọn si yanju rẹ. Sùgbọn lẹyìn náà ni àwọn ọmọ ita bẹrẹ si ni finá sílé, ti wọn sì ń pa àwọn Maalu àti ọmọ àgùntàn. Nínú àwọn tí wọn n fi ìná sílé náà ni ọkùnrin ti wọn so mọlẹ, láti mú kalẹ títí ti ọlọpàá yóò fi wa mu. Bí mó se n bá yin sọrọ yìí, ààrìn Saki àti ọgọọrọ ni a wa báyìí, ti a lọ farapamọ sí : Ìkọlù láàrín Fulani adarandaran àti àwọn àgbẹ ní ìhà ìwọ-òrun Nàìjíríà kò fi ìgbà kankan dáwọ dúro, ọkan irú rẹ ló tún ti ń wáye ni ìlu Saki, nipinlẹ Oyo, láti bi ọjọ díẹ sẹyìn báyìí. 